De dårligste sexscener – Ekstra Bladet
Samfund 3 minutter siden Murer-Kjeld skal flytte 120 år gammel dansk turistattraktion: - Hvis det vælter ... Kendte 31 minutter siden Marys fede ferie: Flytter til jetsetternes ski-paradis 112 26 minutter siden Rumænere fængslet efter serie-indbrud Brøndby 24 timer siden - Det er en enorm motivation for mig INTL. MusikNYT 21 minutter siden Død verdensstjerne udgiver ny sang Samfund 3 minutter siden Murer-Kjeld skal flytte 120 år gammel dansk turistattraktion: - Hvis det vælter ...
Torsdag d. 19. nov. 2009 - kl. 14:28 0
En Kloge-Åge, lesbisk scene med en grøn dildo er ikke god litteratur
Dårlige sexscener kan virke både hårrejsende og søvndyssende. (Foto: colourbox.com)
En af amerikansk litteratur grand old men, Philip Roth, der ofte nævnes som mulig modtager af Nobelprisen, er med på listen over forfattere bag årets dårligste sexscener, som tidsskriftet The Literary Review uddeler hvert år. The er 17. gang Bad Sex Award uddeles.
Også rockmørkemandens Nick Caves roman om dørsælgerens Bunny Munros seksuelle eskpader er med på årets liste, ligesom Amoz Oz har den tvivlsomme ære at blive nomineret, skriver The Guardian.
Denne scene fra Philips Roths 'The Humbling' står ud. Jegfortælleren i romanen, Simon, en gammel skuespiller, har forført en ung lesbisk kvinde Pegeen, til heteroseksualitet. Og en dag overværer han Pegeens samleje sammen en anden kvinde og en grøn dildo:
’Dette var ikke blød porno. De var ikke længere to afklædte kvinder, der kærtegner og kysser hinanden på sengen. Der var noget primitiv over det nu, denne kvinde mod kvinde-vold, som om Pegeen i det skyggefulde værelse var en magisk shaman, akrobat og dyr. Det var, som om hun bar en maske på sine kønsorganer, en sær totemmaske som gjorde hende til noget, hun ikke var og ikke burde være…' (redaktionens oversættelse).
Roth klandres for at være bange for at blive betragtet som blød porno, og derfor overkompenserer han ved at forsøge at lade, som om hans lumre luren giver vigtig menneskelig indsigt.
Tidligere har en anden stor kanon fået Bad Sex Award, nemlig Norman Mailer i 2007.
Prisen uddeles for at 'sætte fokus på de vulgære, smagløse, overfladiske brug af overflødige sexbeskrivelser i den moderne roman og modarbejde det.'
Sjov liste
Carsten Norton, Ekstra Bladets litteraturredaktør, synes, det er en sjov liste:
- Jeg er i hvert fald enig i, at Nick Cave-bogen er dybt usexet. Og jeg husker heller ikke ligefrem Roth for inderligt erotiske scenerier. Listen kunne være sjov at transformere til danske bøger. Nummer 1 vil for mig være Peter Høegs 'Frøken Smillas fornemmelse for sne'. Her er en scene, hvor Smilla med sin klitoris knepper en mand i urinrørsåbningen. Det er i mit univers en nyskabelse, der ikke kalder på afprøvning uden for romanen.
Vi opfordrer hermed læserne til at komme med deres bud på danske beskrivelser af sex i bøger, som er så ringe og/eller pinlige, at de fortjener at få prisen som den 'årets dårligste sexscene. Send din nominering her - og forklar hvorfor lige den er så elendig. Skriv 'dårlig sex' i emnefeltet.
Blog om de mest sexede bøger her
Sex & samliv 8. sep. 2010 - kl. 11:32
Så pinlige er vi i sengen